Donald Trump și-a pregătit petrecerea de după alegeri în interiorul Casei Albe. 400 de invitați sunt așteptați la eveniment.
Petrecerea electorală pe care o va da Donald Trump s-a mutat în Camera de Est a Casei Albe. 400 de persoane au fost invitate la evenimentul din Washington. Petrecerea a fost programată inițial la hotelul Trump de pe bulevardul Pennsylvania.
Oficialii de campanie ai actualului președinte al SUA au plănuit, inițial, petrecerea din noaptea electorală în hotelul Trump de pe bulevardul Pennsylvania, din Washington, dar evenimentul a fost mutat în Camera de Est a Casei Albe, deoarece regulile interzic adunările a mai mult de 50 de persoane în interior, potrivit New York Times. Era de așteptat ca petrecerea să fie organizată într-un cerc restrâns în Casa Albă, însă sursa precizată a anunțat că sunt așteptate 400 de parsoane să ia parte la petrecerea la interior organizată de Donald Trump.Evenimentul va ridica cu siguranță întrebări cu privire la măsurile de siguranță, având în vedere că noul coronavirus se răspândește mai ușor în spațiile interioare. Un oficial de la Casa Albă și o purtătoare de cuvânt a Primei Doamne, al cărei birou supraveghează aripa de est a complexului, nu au oferit detalii în privința petrecerii de la Casa Albă.Campania lui Joseph R. Biden Jr. a anunțat sâmbătă că se va adresa națiunii în noaptea alegerilor din Wilmington.